**TOIMINTASUUNNITELMA 2023**

**Yleistä**

Yhdistys on perustettu 4.5.2001.Yhdistys kuuluu paikallisyhdistyksenä Kansallinen senioriliitto ry:hyn ja Etelä-Karjalan kansallinen senioripiiri ry:hyn.

**Arvot**

Yhdistyksemme toimintaa ohjaavat Kansallisen senioriliiton hyväksymät arvot: elämänmyönteisyys, suoraselkäisyys, vastuunottaminen itsestä ja muista, itsensä ja toisten arvostaminen ja perinteiden kunnioittaminen.

**Toiminta-ajatus**

Luumäen kansalliset seniorit ry:n toiminta- ajatuksena on ”*Antoisan ja monipuolisen senioritoiminnan mahdollistaja ja toteuttaja*”. Antoisa ja monipuolinen senioritoiminta mahdollistaa uudet ja erilaiset toimintamuodot. Yhdistyksessämme tulee olla jokaiselle jotakin. Yhdessä toimien tuotamme ja jaamme iloa ja virkeyttä eläkepäiviimme.

**Toimintavuoden teema**

Senioriliiton liittokokouskauden 2020–2023 teema on ”**Rohkeasti tulevaisuuteen”**

**Toimintaa**

Kuukausitapaamiset ja teatteri- ja konserttimatkat jatkuvat edelleen. Allas-, kunto-, ruoka- ja muistikerhon toiminta jatkuu. Jäsenten tulee saada iloa, ystäviä ja energiaa mielekkäästä virkistys- ja harrastustoiminnasta. Tarkemmat tiedot löytyvät kevät- ja syystapahtuma esitteestä sekä nettisivuiltamme.

Kansallisen senioriliiton liittokokous pidetään 6.-8.6.2023 Savonlinnassa. Liittokokous on senioriliiton ylin päättävä elin ja se kokoontuu kerran kolmessa vuodessa. Kokouksessa päätetään senioriliiton tulevin vuosien ohjelmaa.

**Jäsenet**

Toimintaa suunnitellaan jäsenistön toiveita kuunnellen. Yhdistykseen kuuluu tällä hetkellä 69 jäsentä (21.10.2022). Tavoitteemme on edelleen saada uusia jäseniä.

**Yhteistoiminta**

Yhteistoimintaa jatketaan Luumäen kunnan, Luumäen seurakunnan, Vammais - ja vanhusneuvoston, Sotiemme Luumäen veteraanit ja Luumäellä toimivien järjestöjen kanssa sekä Senioriliiton ja Etelä-Karjalan senioripiirin ja sen jäsenyhdistysten kanssa.

**Tiedotustoiminta**

Toimimme avoimesti ilmoittamalla tapahtumista Luumäen lehdessä ja nettisivuilla. Jäsenille lähetetään jäsenkirje ja tapahtumakalenterit sekä sähköpostia.

**Talous**

Yhdistyksemme toiminnan rahoittaminen perustuu jäsenmaksutuloihin, kunnan avustukseen ja omaehtoiseen varainhankintaan. Jäsenmaksu on 20 euroa, josta Kansallisen senioriliiton osuus on 15 euroa. Toiminnan toteuttamiseksi on laadittu erillinen talousarvio.